14 | febrer | 2007 | ReAcCIONa
Archive for 14/02/2007
El cafè científic
Posted in Química, biologia on febrer 14, 2007| 2 Comments »
Estem ja dins l’Any de la Ciència. Avui El Punt publica una notícia amb algunes de les activitats programades. “Els cicles Fòrum per la recerca, Visions de la ciència, Les cares de la nostra ciència, Ciències experimentals i la tecnologia a les terres de parla catalana, Cafè científic i Aula conformen l’oferta d’aquest mes de febrer.”
“Cafè científic convida els participants a menjar magdalenes, sucar-les dins el cafè amb llet i intervenir tant com es vulgui en unes xerrades en què quatre experts parlen sobre els riscos de l’activitat científica.” Una activitat curiosa que m’ha fet recordar un article publicat a l’últim número de Notícies per a Químics (revista que edita el Col·legi i l’Associació de Químics de Catalunya), el qual parla dels mètodes per descafeïnar el cafè. Sembla que això de parlar de la química quotidiana està cada vegada més estès. I és que potser és la millor manera d’apropar-la a tots els públics. En tot el que ens envolta hi podem trobar química!